CELEX: 62013TN0083
Language: et
Date: 2013-02-11 00:00:00
Title: Kohtuasi T-83/13 P: BS poolt 11. veebruaril 2013 esitatud apellatsioonkaebus Avaliku Teenistuse Kohtu 12. veebruari 2012 . aasta otsuse peale kohtuasjas F-90/11, BS versus komisjon

6.4.2013   
            
            
               ET
            
            
               Euroopa Liidu Teataja
            
            
               C 101/29
            
         BS poolt 11. veebruaril 2013 esitatud apellatsioonkaebus Avaliku Teenistuse Kohtu 12. veebruari 2012. aasta otsuse peale kohtuasjas F-90/11, BS versus komisjon
   (Kohtuasi T-83/13 P)
   2013/C 101/58
   Kohtumenetluse keel: itaalia
   
      Pooled
   
   
      Apellatsioonkaebuse esitaja: BS (Messina, Itaalia) (esindaja: advokaat C. Pollicino)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tunnistada käesolev apellatsioonkaebus vastuvõetavaks ja põhjendatuks;
            
         
               —
            
            
               tühistada vaidlustatud kohtuotsus;
            
         
               —
            
            
               sedastada, et ühiseeskirjad Euroopa ühenduste ametnike õnnetusjuhtumi- ja kutsehaiguskindlustuse kohta hõlmavad „kogu nahka”, mitte ainult „sügavaid põletushaavu või patoloogilist armistumist”;
            
         
               —
            
            
               kohustada kutsuma kokku uue arstliku komisjoni ülesandega vaadata uuesti läbi apellatsioonkaebuse esitaja juhtum;
            
         
               —
            
            
               mõista menetluskulud välja komisjonilt.
            
         
      Väited ja peamised argumendid
   
   Käesolev apellatsioonkaebus on esitatud kohtuotsuse peale, millega jäeti rahuldamata hagi, millega taotleti sisuliselt selle otsuse tühistamist, millega ametisse nimetav asutus lõpetas Euroopa Liidu ametnike personalieeskirjade artikli 73 alusel algatatud menetluse järeldusega, et hageja füüsilist ja psühholoogilist terviklikkust ei olnud talle osaks saanud rünnaku tagajärjel kahjustatud.
   Oma apellatsioonkaebuse põhjendamiseks esitab apellatsioonkaebuse esitaja kaks väidet:
   
                
            
            
               Esimene väide, et on rikutud kindlustuseeskirjade artikli 22 kolmandat lõiku.
            
         
                
            
            
               Sellega seoses väidab apellatsioonkaebuse esitaja, et arstlik komisjon ei teinud seda sätet rikkudes otsust kollegiaalselt ja veelgi enam, jättis end juriidilise probleemiga silmitsi seistes ebapädevaks tunnistamast.
            
         
                
            
            
               Teine väide, et on rikutud psühholoogilis-füüsilise kahju hindamise Euroopa viitetabeli artiklit 73.
            
         
                
            
            
               Apellatsioonkaebuse esitaja on seisukohal, et vaidlustatud kohtuotsusega jättis Avaliku Teenistuse Kohus hagi rahuldamata nii, et ta ei esitanud isegi mitte oodatud ning täpset vastust küsimusele, kas viidatud ühiseeskirjad hõlmavad kogu nahka, mitte ainult sügavaid põletushaavu või patoloogilist armistumist.